**Hyfforddiant Dysgu gydag Awtistiaeth i Ysgolion Uwchradd**

Cyfres yw’r rhaglenni Dysgu gydag Awtistiaeth gyda’r nod o godi ymwybyddiaeth am awtistiaeth led led lleoliadau addysgol prif ffrwd. **Mae’r holl adnoddau ar gael yn rhad am ddim** oddi wrth y Tîm Datblygu ASA gan mai Llywodraeth Cymru sydd wedi’u hariannu a Chymdeithas Llywodraeth Leol Cymru sydd wedi’u datblygu.

Cefnogir yr hyfforddiant gan adnoddau ar-lein, sydd ar gael i’w lawrlwytho. Mae’r rhain yn cynnwys:

* Awtistiaeth: Canllaw i Ysgolion Uwchradd Prif Ffrwd
* Lluniwr Proffil Personol i Ddisgyblion
* Ap Cynlluniwr ASA

Gellir dod o hyd i hyfforddiant ar gyfer staff, llywodraethwyr a disgyblion Cyfnod Allweddol 3 a 4 ar-lein yma: [www.ASDinfoWales.co.uk/secondary-school](http://www.ASDinfoWales.co.uk/secondary-school)

Mae’r tabl isod yn disgrifio’r math o hyfforddiant ac amcan o’r amser sydd i’w ymrwymo.

|  |  |  |
| --- | --- | --- |
| **Math o hyfforddiant** | **Beth mae hyn yn ei olygu?** | **Camau Gweithredu** |
| Cyflwyniad a Throsolwg | Ffilm hyfforddi (6 munud). Trosolwg / cyflwyniad i’r hyfforddiant dan sylw. | Yn dilyn hyn, dylai’r ysgol gynllunio sut y maent yn mynd i weithredu’r hyfforddiant. |
| Offeryn hunanwerthuso ysgol | Fe fyddai angen i’r Pennaeth /Uwch Dîm Rheoli (UDRh) gwblhau hwn cyn cynnal yr hyfforddiant. Yna gellid adolygu hyn ar sail reolaidd yn unol â chylch hunanwerthuso’r ysgol. | Efallai y bydd yr ysgol yn dymuno cyflwyno tystiolaeth eu bod wedi cwblhau hunanwerthusiad y Rhaglen Dysgu gydag Awtistiaeth (DGA) ac y byddant yn cydnabod arfer da o fewn y maes hwn. |
| Cynllun Gweithredu | Y Pennaeth a’r UDRh i ddyfeisio cynllunio gweithredu o feysydd i’w rhoi ar waith o’r offeryn hunanwerthuso | Efallai y bydd yr ysgol yn dymuno cyflwyno tystiolaeth o sut y maent wedi rhoi’r rhaglen DGA ar waith a thystiolaeth o sut mae arfer wedi newid/ strategaethau wedi’u gweithredu. |
| Hyfforddiant Staff Dysgu a Staff Cefnogi Dysgu | Ffilm hyfforddi (18 munud) a holiadur ar-lein. Caniatewch isafswm o 1 awr i ddarparu amser ar gyfer trafodaeth grŵp ac i wylio’r ffilm gwers Sgilti. | Yn dilyn y fideo hyfforddi, bydd angen i athrawon fynd ar wefan ASDinfoCymru a llenwi’r holiadur er mwyn derbyn Tystysgrif Ymwybodol o Awtistiaeth sydd wedi’i phersonoli. |
| Gwers Sgilti i ddisgyblion CA3 a CA4 | Ffilm codi ymwybyddiaeth (18 munud) sy’n hyrwyddo dealltwriaeth a’r gallu i dderbyn awtistiaeth. | Yn dilyn gwers Sgilti, bydd angen i ddisgyblion fynd ar wefan ASDinfoCymru i arwyddo’r Siarter Ymwybodol o Awtistiaeth ac i dderbyn eu Tystysgrif Ymwybodol o Awtistiaeth. |
| ***Gweler Dysgu gydag Awtistiaeth – Trosolwg o’r Rhaglen i Ysgolion Uwchradd am ragor o wybodaeth*** | | |

Yn ychwanegol at yr adnodd hwn, mae gennym Gynllun Gweithio gydag Awtistiaeth ac adnoddau cefnogi, sydd wedi’u hanelu at y sawl sy’n cefnogi pobl ifanc i chwilio a dod o hyd i waith. Mae’r rhain yn cynnwys:

* Geiriadur sgiliau a lluniwr rhestr o sgiliau personol
* Offeryn chwilio am waith
* Llunwyr CV sy’n gydnaws ag ASA
* Ap ffôn Gweithio gydag Awtistiaeth

*Am ragor o wybodaeth am y cynllun Gweithio gydag Awtistiaeth, gweler Tudalen 35, Awtistiaeth: Canllaw i Ysgolion Uwchradd Prif Ffrwd*